Gustave Kahn
Gustave Kahn var en af de mange franske digtere i det poetiske opbrud i slutningen af 1800-tallet. Hans egentlige betydning består i indførelsen af frie vers i stedet for den klassiske franske aleksandriner.
Gustave Kahn praktiserede selv de frie vers i digtsamlingerne Les Palais nomades (1887, Nomadepalæerne) og Chansons d'amant (1891, Elskersange), og selvom han fik indflydelse på digtformerne i begyndelsen af 1900-tallet, bl.a. hos Guillaume Apollinaire, mødte han en vis modstand i sin samtid.
Mere betydningsfulde digtere som Henri de Régnier afviste dog ikke helt de frie vers.